Title: 03 - Døli pleie- og omsorgssenter 18.03.2016.pdf
Kursen til bassengvarmen er stengt i fyrrommet og fysisk koblet fra i teknisk rom for bassengvarme. Bassenget varmes med egen el.kolbe som går på fastkraftmåleren.Kursen til VVB parken er stengt av. VVB parken varmes i dag med el.kolber i tankene og en ladepumpe som sirkulerer over tankene. Tankene er seriekoblet.Det er ikke vannrenseanlegg på anlegget. Vannkvalitet i varmeanlegg som har vært i drift noen år er som regel så dårlig at det fører til en betydelig reduksjon i energieffektivitet. Uten et vannbehandlingsanlegg er det stor sjanse for at korrosjon og slam oppstår i rørene og levetiden på komponenter reduseres. Et anlegg uten vannbehandling kan oppleve sirkulasjonsproblem i systemet, nedsatt effekt og vil ha økonomiske konsekvenser som følge av verditap av slitasje og økte energikostnader.